ddrg/super_eurlex huggingface dataset:
Απόφαση του Συμβουλίου

της 29ης Ιουνίου 2000

σχετικά με την υπογραφή, εξ ονόματος της Ευρωπαϊκής Κοινότητας, της συμφωνίας υπό μορφήν ανταλλαγής επιστολών που τροποποιεί τη συμφωνία μεταξύ της Ευρωπαϊκής Κοινότητας και της Σοσιαλιστικής Δημοκρατίας του Βιετνάμ για το εμπόριο κλωστοϋφαντουργικών προϊόντων και ειδών ένδυσης και την προσωρινή εφαρμογή της

(2000/464/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133 σε συνδυασμό με το άρθρο 300 παράγραφος 2 πρώτη πρόταση,

την πρόταση της Επιτροπής,

Εκτιμώντας τα ακόλουθα:

(1) Η Επιτροπή διαπραγματεύτηκε, εξ ονόματος της Ευρωπαϊκής Κοινότητας, συμφωνία υπό μορφήν ανταλλαγής επιστολών που τροποποιεί τη συμφωνία μεταξύ της Ευρωπαϊκής Κοινότητας και της Σοσιαλιστικής Δημοκρατίας του Βιετνάμ για το εμπόριο κλωστοϋφαντουργικών προϊόντων και ειδών ένδυσης, εφεξής αποκαλούμενη "συμφωνία υπό μορφήν ανταλλαγής επιστολών", με τη Σοσιαλιστική Δημοκρατία του Βιεντάμ.

(2) Η συμφωνία υπό μορφήν ανταλλαγής επιστολών, η οποία μονογραφήθηκε στις 31 Μαρτίου 2000, θα πρέπει να υπογραφεί εξ ονόματος της Κοινότητας.

(3) Η συμφωνία υπό μορφήν ανταλλαγής επιστολών ενδείκνυται να εφαρμοστεί προσωρινά από την 1η Ιουλίου 2000, εν αναμονή της ολοκλήρωσης των αναγκαίων διαδικασιών για την επίσημη σύναψη της, υπό την επιφύλαξη της αμοιβαιότητας,

ΑΠΟΦΑΣΙΖΕΙ:

Άρθρο 1

Η υπογραφή της συμφωνίας υπό μορφήν ανταλλαγής επιστολών που τροποποιεί τη συμφωνία μεταξύ της Ευρωπαϊκής Κοινότητας και της Σοσιαλιστικής Δημοκρατίας του Βιετνάμ για το εμπόριο κλωστοϋφαντουργικών προϊόντων και ειδών ένδυσης εγκρίνεται εξ ονόματος της Κοινότητας, υπό την επιφύλαξη της απόφασης του Συμβουλίου σχετικά με τη σύναψη της εν λόγω συμφωνίας.

Το κείμενο της εν λόγω συμφωνίας επισυνάπτεται στην παρούσα απόφαση.

Άρθρο 2

Ο Πρόεδρος του Συμβουλίου εξουσιοδοτείται να ορίσει το ή τα πρόσωπα που είναι αρμόδια να υπογράψουν τη συμφωνία υπό μορφήν ανταλλαγής επιστολών, εξ ονόματος της Κοινότητας, υπό την επιφύλαξη της σύναψής της.

Άρθρο 3

Η συμφωνία υπό μορφήν ανταλλαγής επιστολών εφαρμόζεται προσωρινά από την 1η Ιουλίου 2000, εν αναμονή της ολοκλήρωσης των αναγκαίων διαδικασιών για τη σύναψή της, υπό την επιφύλαξη της αμοιβαιότητας.

Άρθρο 4

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

Παράγει αποτελέσματα από την ημερομηνία της δημοσίευσής της.

Λουξεμβούργο, 29 Ιουνίου 2000.

Για το Συμβούλιο

Ο Πρόεδρος

M. Arcanjo
Απόφαση του Συμβουλίου και της Επιτροπής

της 19ης Απριλίου 2000

για τη σύναψη ευρωμεσογειακής συμφωνίας συνδέσεως μεταξύ των Ευρωπαϊκών Κοινοτήτων και των κρατών μελών τους, αφενός, και του Κράτους του Ισραήλ, αφετέρου

(2000/384/ΕΚ, ΕΚΑΧ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κονότητας Άνθρακα και Χάλυβα, και ιδίως το άρθρο 95,

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 310 σε συνδυασμό με το άρθρο 300 παράγραφος 2 πρώτο εδάφιο δεύτερη φράση και το άρθρο 310 παράγραφος 3 δεύτερο εδάφιο,

την πρόταση της Επιτροπής,

Μετά από διαβούλευση της συμβουλευτικής επιτροπής και την ομόφωνη συγκατάθεση του Συμβουλίου,

Έγοντας υπόψη τη σύμφωνη γνώμη του Ευρωπαϊκού Κοινοβουλίου(1),

Εκτιμώντας τα ακόλουθα:

Η ευρωμεσογειακή συμφωνία συνδέσεως μεταξύ των Ευρωπαϊκών Κοινοτήτων και των κρατών μελών τους, αφενός, και του Κράτους του Ισραήλ, αφετέρου, η οποία υπεγράφη στις 20 Νοεμβρίου 1995, θα πρέπει να εγκριθεί,

ΑΠΟΦΑΣΙΖΟΥΝ:

Άρθρο 1

Η ευρωμεσογειακή συμφωνία συνδέσεως μεταξύ των Ευρωπαϊκών Κοινοτήτων και των κρατών μελών τους, αφενός, και του Κράτους του Ισραήλ, αφετέρου, τα πρωτόκολλα που προσαρτώνται σ' αυτήν και οι δηλώσεις και ανταλλαγές επιστολών που επισυνάπτονται στην τελική πράξη εγκρίνονται εξ ονόματος της Ευρωπαϊκής Κοινότητας και της Ευρωπαϊκής Κοινότητας Άνθρακα και Χάλυβα.

Τα κείμενα του πρώτου εδαφίου επισυνάπτονται στην παρούσα απόφαση.

Άρθρο 2

1. Η θέση που λαμβάνει η Κοινότητα στο Συμβούλιο Σύνδεσης και στην Επιτροπή Σύνδεσης καθορίζεται από το Συμβούλιο, με βάση πρόταση της Επιτροπής, ή, οσάκις κρίνεται σκόπιμο, από την Επιτροπή, ανάλογα με τις αντίστοιχες διατάξεις των συνθηκών για την ίδρυση της Ευρωπαϊκής Κοινότητας και της Ευρωπαϊκής Κοινότητας Άνθρακα και Χάλυβα.

2. Ο Πρόεδρος του Συμβουλίου προεδρεύει, σύμφωνα με το άρθρο 68 της συμφωνίας, του Συμβουλίου Σύνδεσης και παρουσιάζει τη θέση της Κοινότητας. Ένας αντιπρόσωπος της Προεδρίας του Συμβουλίου προεδρεύει της Επιτροπής Σύνδεσης, σύμφωνα με το άρθρο 71 της συμφωνίας, και παρουσιάζει τη θέση της Κοινότητας.

Άρθρο 3

Ο Πρόεδρος του Συμβουλίου καταθέτει, εξ ονόματος της Ευρωπαϊκής Κοινότητας την πράξη γνωστοποίησης που προβλέπεται στο άρθρο 85 της συμφωνίας. Ο Πρόεδρος της Επιτροπής καταθέτει την εν λόγω πράξη γνωστοποίησης εξ ονόματος της Ευρωπαϊκής Κοινότητας Άνθρακα και Χάλυβα.

Βρυξέλλες, 19 Απριλίου 2000.

Για το Συμβούλιο

Ο Πρόεδρος

L. Capoulas Santos

Για την Επιτροπή

Ο Πρόεδρος

R. Prodi

(1) ΕΕ C 78 της 18.3.1996, σ. 12.
Απόφαση του Συμβουλίου

της 30ής Μαρτίου 2000

για τη σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας και της Τσεχικής Δημοκρατίας σχετικά με την επέκταση του κοινού δικτύου επικοινωνιών/κοινού συστήματος διεπικοινωνίας (CCN/CSI), στο πλαίσιο της σύμβασης περί του κοινού καθεστώτος διαμετακόμισης

(2000/306/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133, σε συνδυασμό με το άρθρο 300 παράγραφος 2 πρώτη φράση και παράγραφος 3 πρώτο εδάφιο,

την πρόταση της Επιτροπής,

Εκτιμώντας τα ακόλουθα:

(1) Για την εφαρμογή του μηχανοργανωμένου συστήματος διαμετακόμισης που προβλέπεται από την απόφαση αριθ. 1/1999 της μεικτής επιτροπής ΕΚ/ΕΖΕΣ για την κοινή διαμετακόμιση(1), απαιτείται η δημιουργία ενός διεθνούς μηχανοργανωμένου συστήματος που να επιτρέπει την ανταλλαγή πληροφοριών μεταξύ των αρμοδίων αρχών των συμβαλλομένων μερών της σύμβασης της 20ής Μαΐου 1987 περί του κοινού καθεστώτος διαμετακόμισης(2), στο εξής καλούμενης "σύμβαση".

(2) Η Ευρωπαϊκή Κοινότητα έχει ήδη αναπτύξει κοινό δίκτυο επικοινωνιών/κοινό σύστημα διεπικοινωνίας (CCN/CSI), το οποίο ανταποκρίνεται στις απαιτούμενες προϋποθέσεις.

(3) Η απόφαση αριθ. 2/1999 της μεικτής επιτροπής ΕΚ/ΕΖΕΣ για την κοινή διαμετακόμιση προβλέπει ότι το CCN/CSI χρησιμοποιείται από όλα τα συμβαλλόμενα μέρη της σύμβασης(3) και ότι η χρηματοδοτική συμμετοχή των χωρών εταίρων και κάθε άλλο συναφές θέμα καθορίζονται με κοινή συμφωνία μεταξύ της Κοινότητας και εκάστης των χωρών εταίρων.

(4) Στις 22 Οκτωβρίου 1999, το Συμβούλιο εξουσιοδότησε την Επιτροπή των Ευρωπαϊκών Κοινοτήτων να διαπραγματευθεί, με καθεμία από τις μη κοινοτικές χώρες που είναι συμβαλλόμενα μέρη της σύμβασης, συμφωνία υπό μορφή ανταλλαγής επιστολών για την επέκταση του CCN/CSI, για καθεμία από αυτές.

(5) Η Επιτροπή διαπραματεύθηκε την επέκταση του CCN/CSI στην Τσεχική Δημοκρατία.

(6) Η συμφωνία υπό μορφή ανταλλαγής επιστολών σχετικά με την επέκταση αυτή θα πρέπει να εγκριθεί,

ΑΠΟΦΑΣΙΖΕΙ:

Άρθρο 1

Η συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και της Τσεχικής Δημοκρατίας σχετικά με την επέκταση του κοινού δικτύου επικοινωνιών/κοινού συστήματος διεπικοινωνίας (CCN/CSI), στο πλαίσιο της σύμβασης περί του κοινού καθεστώτος διαμετακόμισης, εγκρίνεται εξ ονόματος της κοινότητας.

Το κείμενο της συμφωνίας υπό μορφή ανταλλαγής επιστολών, επισυνάπτεται στην παρούσα απόφαση.

Άρθρο 2

Ο πρόεδρος του Συμβουλίου εξουσιοδοτείται να ορίσει το(-τα) πρόσωπο(-α) που είναι αρμόδιο(-α) να υπογράψει(-ουν) τη συμφωνία υπό μορφή ανταλλαγής επιστολών, δεσμεύοντας την Κοινότητα.

Άρθρο 3

Η παρούσα απόφαση παράγει αποτελέσματα από την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 30 Μαρτίου 2000.

Για το Συμβούλιο

Ο Πρόεδρος

J. Sócrates

(1) ΕΕ L 65 της 12.3.1999, σ. 50.

(2) ΕΕ L 226 της 13.8.1987, σ. 2.

(3) ΕΕ L 119 της 7.5.1999, σ. 53.
Απόφαση της Επιτροπής

της 25ης Απριλίου 2000

για τροποποίηση της απόφασης 97/20/ΕΚ για τη θέσπιση καταλόγου τρίτων χωρών που πληρούν τις προϋποθέσεις ισοτιμίας για τους όρους παραγωγής και διάθεσης στην αγορά των δίθυρων μαλακίων, των εχινοδέρμων, των χιτωνοφόρων και των θαλάσσιων γαστεροπόδων

[κοινοποιηθείσα υπό τον αριθμό Ε(2000) 1052]

(Κείμενο που παρουσιάζει ενδιαφέρον για τον ΕΟΧ)

(2000/332/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 91/492/ΕΟΚ του Συμβουλίου, της 15ης Ιουλίου 1991, περί καθορισμού των υγειονομικών κανόνων οι οποίοι διέπουν την παραγωγή και τη διάθεση στην αγορά δίθυρων μαλακίων(1), όπως τροποποιήθηκε τελευταία από την οδηγία 97/79/ΕΚ(2), και ιδίως το άρθρο 9 παράγραφος 3 στοιχείο β),

Εκτιμώντας τα ακόλουθα:

(1) Η απόφαση 97/20/ΕΚ της Επιτροπής(3), όπως τροποποιήθηκε τελευταία από την απόφαση 98/571/ΕΚ(4), καθορίζει τον κατάλογο των τρίων χωρών από τις οποίες επιτρέπονται για ανθρώπινη κατανάλωση οι εισαγωγές δίθυρων μαλακίων, εχινοδέρμων, χιτωνοφόρων και θαλάσσιων γαστεροπόδων.

(2) Η απόφαση 2000/333/ΕΚ της Επιτροπής(5) καθορίζει τους ειδικούς όρους για την εισαγωγή δίθυρων μαλακίων, εχινοδέρμων, χιτωνοφόρων και θαλάσσιων γαστεροπόδων καταγωγής της Σοσιαλιστικής Δημοκρατίας του Βιετνάμ· ως εκ τούτου, η απόφαση 97/20/ΕΚ θα πρέπει να τροποποιηθεί προκειμένου να συμπεριλάβει τη Σοσιαλιστική Δημοκρατία του Βιετνάμ στο μέρος Ι του καταλόγου.

(3) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα της απόφασης 97/20/ΕΚ αντικαθίσταται από το παράρτημα της παρούσας απόφασης.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 25 Απριλίου 2000.

Για την Επιτροπή

David Byrne

Μέλος της Επιτροπής

(1) ΕΕ L 268 της 24.9.1991, σ. 1.

(2) ΕΕ L 24 της 30.1.1998, σ. 31.

(3) ΕΕ L 6 της 10.1.1997, σ. 46.

(4) ΕΕ L 277 της 14.10.1998, σ. 42.

(5) Βλέπε σελίδα 42 της παρούσας Επίσημης Εφημερίδας.

ΠΑΡΑΡΤΗΜΑ

Κατάλογος τρίτων χωρών από τις οποίες επιτρέπονται οι εισαγωγές για ανθρώπινη κατανάλωση δίθυρων μαλακίων, εχινοδέρμων, χιτωνοφόρων και θαλάσσιων γαστεροπόδων υπό οποιαδήποτε μορφή

I. Τρίτες χώρες που αποτέλεσαν αντικείμενο ειδικής απόφασης βάσει της οδηγίας 91/492/ΕΟΚ του Συμβουλίου

AU Αυστραλία

CL Χιλή

MA Μαρόκο

PE Περού

VN Σοσιαλιστική Δημοκρατία του Βιετνάμ

KR Νότια Κορέα

TN Τυνησία

TR Τουρκία

II. Τρίτες χώρες που μπορούν να αποτελέσουν αντικείμενο προσωρινής απόφασης βάσει της απόφασης 95/408/ΕΚ του Συμβουλίου

CA Καναδάς

FO Φερόες Νήσοι

GR Γροιλανδία

NZ Νέα Ζηλανδία

TH Ταϊλάνδη (μόνο για προϊόντα που έχουν υποστεί αποστείρωση ή θερμική επεξεργασία βάσει των όρων που καθορίζονται στην απόφαση 93/25/ΕΟΚ της Επιτροπής)

US Ηνωμένες Πολιτείες της Αμερικής
Απόφαση της Επιτροπής

της 31ης Μαρτίου 2000

για την έγκριση των σχεδίων που υπέβαλε η Γερμανία για την εξάλειψη της κλασικής πανώλης των χοίρων σε άγριους χοίρους στο Saxe-Anahlt

[κοινοποιηθείσα υπό τον αριθμό Ε(2000) 911]

(Το κείμενο στη γερμανική γλώσσα είναι το μόνο αυθεντικό)

(Κείμενο που παρουσιάζει ενδιαφέρον για τον ΕΟΧ)

(2000/281/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 80/217/ΕΟΚ του Συμβουλίου, της 22ας Ιανουαρίου 1980, περί θεσπίσεως κοινοτικών μέτρων για την καταπολέμηση της κλασικής πανώλης των χοίρων(1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 6α παράγραφος 4,

Εκτιμώντας τα ακόλουθα:

(1) Κρούσματα κλασικής πανώλης των χοίρων εμφανίστηκαν στον πληθυσμό αγρίων χοίρων σε περιοχή του Saxe-Anahlt, Γερμανία.

(2) Οι γερμανικές αρχές υπέβαλαν σχέδιο για την εξάλειψη της κλασικής πανώλης των χοίρων στους άγριους χοίρους που καλύπτει τις σχετικές περιοχές του Saxe-Anahlt.

(3) Το υποβληθέν σχέδιο εξετάστηκε και διαπιστώθηκε ότι συμμορφούται με τις διατάξεις της οδηγίας 80/217/ΕΟΚ.

(4) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Τα σχέδια που υπέβαλε η Γερμανία για την εξάλειψη της κλασικής πανώλης των χοίρων στους άγριους χοίρους στο Saxe-Anahlt εγκρίνονται.

Άρθρο 2

Η Γερμανία θέτει σε ισχύ τους νόμους, κανονισμούς και διοικητικές διατάξεις για την εφαρμογή των σχεδίων που αναφέρονται στο άρθρο 1.

Άρθρο 3

Η παρούσα απόφαση απευθύνεται στη Γερμανία.

Βρυξέλλες, 31 Μαρτίου 2000.

Για την Επιτροπή

David Byrne

Μέλος της Επιτροπής

(1) ΕΕ L 47 της 21.2.1980, σ. 11.
Απόφαση του Συμβουλίου

της 30ής Μαρτίου 2000

για το διορισμό ενός μέλους από τη Γερμανία στην Οικονομική και Κοινωνική Επιτροπή

(2000/267/ΕΚ, Ευρατόμ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 258,

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 166,

την απόφαση του Συμβουλίου, της 15ης Σεπτεμβρίου 1998, για το διορισμό των μελών της Οικονομικής και Κοινωνικής Επιτροπής, για την περίοδο από 21 Σεπτεμβρίου 1998 έως 20 Σεπτεμβρίου 2002(1),

Εκτιμώντας ότι μετά την παραίτηση του κ. Wolfgang Warburg, η οποία γνωστοποιήθηκε στο Συμβούλιο στις 21 Οκτωβρίου 1999, έχει κενωθεί μια θέση μέλους στην προαναφερόμενη επιτροπή,

Έχοντας υπόψη τις υποψηφιότητες που πρότεινε η γερμανική κυβέρνηση,

Έχοντας λάβει τη γνώμη της Επιτροπής των Ευρωπαϊκών Κοινοτήτων,

ΑΠΟΦΑΣΙΖΕΙ:

Άρθρο μόνο

Η κα Ursula Derwein διορίζεται μέλος της Οικονομικής και Κοινωνικής Επιτροπής, σε αντικατάσταση του κ. Wolfgang Warburg και για το διάστημα της θητείας του που υπολείπεται, δηλαδή έως τις 20 Σεπτεμβρίου 2002.

Βρυξέλλες, 30 Μαρτίου 2000.

Για το Συμβούλιο

Ο Πρόεδρος

J. Sócrates

(1) ΕΕ L 257 της 19.9.1998, σ. 37.
ΑΠΟΦΑΣΗ ΤΟΥ ΣΥΜΒΟΥΛΙΟΥ

της 14ης Φεβρουαρίου 2000

για τη σύναψη συμφωνίας υπό μορφήν ανταλλαγής επιστολών μεταξύ της Ευρωπαϊκής Κοινότητας και της Ουκρανίας για την παράταση ισχύος του συστήματος διπλού ελέγχου χωρίς ποσοτικά όρια όσον αφορά την εξαγωγή ορισμένων προϊόντων χάλυβα, καλυπτόμενων από τις συνθήκες ΕΚ και ΕΚΑΧ, από την Ουκρανία προς την Ευρωπαϊκή Κοινότητα, για το χρονικό διάστημα από την 1η Ιανουαρίου 2000 έως τις 31 Δεκεμβρίου 2001

(2000/202/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133 σε συνδυασμό με το άρθρο 300 παράγραφος 2 πρώτη φράση,

την πρόταση της Επιτροπής,

Εκτιμώντας τα ακόλουθα:

(1) Η συμφωνία εταιρικής σχέσης και συνεργασίας μεταξύ των Ευρωπαϊκών Κοινοτήτων και των κρατών μελών τους, αφενός, και της Ουκρανίας, αφετέρου, άρχισε να ισχύει την 1η Μαρτίου 1998(1).

(2) Με την απόφαση 97/482/ΕΚΑΧ της Επιτροπής(2), συνήφθη συμφωνία μεταξύ της Ευρωπαϊκής Κοινότητας Άνθρακα και Χάλυβα, αφενός και της Ουκρανίας, αφετέρου, η οποία άρχισε να ισχύει στις 5 Αυγούστου 1997.

(3) Η Επιτροπή έχει ολοκληρώσει τις διαπραγματεύσεις για συμφωνία υπό μορφήν ανταλλαγής επιστολών μεταξύ της Ευρωπαϊκής Κοινότητας και της Ουκρανίας για την παράταση ισχύος του συστήματος διπλού ελέγχου χωρίς ποσοτικά όρια όσον αφορά την εξαγωγή ορισμένων προϊόντων χάλυβα, καλυπτόμενων από τις συνθήκες ΕΚ και ΕΚΑΧ, από την Ουκρανία προς την Ευρωπαϊκή Κοινότητα, για το χρονικό διάστημα από την 1η Ιανουαρίου 2000 έως τις 31 Δεκεμβρίου 2001.

(4) Η συμφωνία υπό μορφήν ανταλλαγής επιστολών θα πρέπει να εγκριθεί.

ΑΠΟΦΑΣΙΖΕΙ:

Άρθρο 1

Η συμφωνία υπό μορφήν ανταλλαγής επιστολών μεταξύ της Ευρωπαϊκής Κοινότητας και της Ουκρανίας για την παράταση του συστήματος διπλού ελέγχου χωρίς ποσοτικά όρια όσον αφορά την εξαγωγή ορισμένων προϊόντων χάλυβα, καλυπτόμενων από τις συνθήκες ΕΚ και ΕΚΑΧ, από την Ουκρανία προς την Ευρωπαϊκή Κοινότητα, για το χρονικό διάστημα από την 1η Ιανουαρίου 2000 έως τις 31 Δεκεμβρίου 2001, εγκρίνεται εξ ονόματος της Κοινότητας.

Το κείμενο της συμφωνίας επισυνάπτεται στην παρούσα απόφαση.

Άρθρο 2

Ο Πρόεδρος του Συμβουλίου εξουσιοδοτεί το (τα) πρόσωπο(-α) που είναι αρμόδιο(-α) να υπογράψει(-ουν) τη συμφωνία, δεσμεύοντας την Κοινότητα.

Βρυξέλλες, 14 Φεβρουαρίου 2000.

Για το Συμβούλιο

Ο Πρόεδρος

J. GAMA

(1) ΕΕ L 49 της 19.2.1998, σ. 3.

(2) ΕΕ L 210 της 4.8.1997, σ. 32.
ΑΠΟΦΑΣΗ ΤΗΣ ΕΠΙΤΡΟΠΗΣ

της 16ης Φεβρουαρίου 2000

περί εγκρίσεως του προγράμματος σχετικά με τη λοιμώδη αιματοποιητική νέκρωση και την ιογενή αιμορραγική σηψαιμία, το οποίο έχει υποβληθεί από τη Γαλλία, για το ιχθυοτροφείο "Sources de la Fabrique"

[κοινοποιηθείσα υπό τον αριθμό Ε(2000) 379]

(Το κείμενο στη γαλλική γλώσσα είναι το μόνο αυθεντικό)

(Κείμενο που παρουσιάζει ενδιαφέρον για τον ΕΟΧ)

(2000/174/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 91/67/ΕΟΚ του Συμβουλίου, της 28ης Ιανουαρίου 1991, σχετικά με τους όρους υγειονομικού ελέγχου που διέπουν τη διάθεση στην αγορά ζώων και προϊόντων υδατοκαλλιέργειας(1), όπως έχει τροποποιηθεί από την οδηγία 98/45/ΕΚ(2), και ιδίως το άρθρο 10 παράγραφος 2,

Εκτιμώντας τα ακόλουθα:

(1) Τα κράτη μέλη δύνανται να υποβάλουν στην Επιτροπή ένα πρόγραμμα το οποίο αποσκοπεί, ιδίως, να τους επιτρέψει να αποκτήσουν το καθεστώς της εγκεκριμένης εκμετάλλευσης η οποία βρίσκεται σε μια μη εγκεκριμένη ζώνη, όσον αφορά ορισμένες νόσους που προσβάλλουν τα ψάρια.

(2) Η Γαλλία υπέβαλε στην Επιτροπή πρόγραμμα σχετικά με τη λοιμώδη αιματοποιητική νέκρωση (ΛΑΝ) και την ιογενή αιμορραγική σηψαιμία (ΙΑΣ), ώστε να αποκτηθεί το καθεστώς της εγκεκριμένης εκμετάλλευσης για το ιχθυοτροφείο "Sοurces de la Fabrique" το οποίο ευρίσκεται στην Valence (Drôme).

(3) Στο πρόγραμμα αυτό ορίζονται: η γεωγραφική κατάσταση του υπόψη ιχθυοτροφείου, τα μέτρα που πρέπει να ληφθούν από τις επίσημες υπηρεσίες, οι διαδικασίες τις οποίες πρέπει να ακολουθήσουν τα εργαστήρια, η σημασία των σχετικών νόσων καθώς επίσης και τα μέτρα καταπολέμησης σε περίπτωση διαπίστωσης εκδήλωσης μίας από τις προαναφερόμενες νόσους.

(4) Μετά από εξέταση, διαπιστώθηκε ότι το πρόγραμμα αυτό είναι σύμφωνο με τις διατάξεις του άρθρου 10 της οδηγίας 91/67/ΕΟΚ.

(5) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής.

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίνεται το πρόγραμμα ελέγχου των νόσων ΛΑΝ (NHI) και ΙΑΣ (SHV) για το ιχθυοτροφείο "Sources de la Fabrique", το οποίο έχει υποβληθεί από τη Γαλλία.

Άρθρο 2

Η Γαλλία θέτει σε ισχύ τις νομοθετικές, κανονιστικές και διοικητικές διατάξεις που είναι αναγκαίες για τη συμμόρφωση με το πρόγραμμα το οποίο αναφέρεται στο άρθρο 1.

Άρθρο 3

Η παρούσα απόφαση απευθύνεται στη Γαλλική Δημοκρατία.

Βρυξέλλες, 16 Φεβρουαρίου 2000.

Για την Επιτροπή

David BYRNE

Μέλος της Επιτροπής

(1) ΕΕ L 46 της 19.2.1991, σ. 1.

(2) ΕΕ L 189 της 3.7.1998, σ. 12.
ΑΠΟΦΑΣΗ ΤΟΥ ΣΥΜΒΟΥΛΙΟΥ

της 14ης Φεβρουαρίου 2000

για το διορισμό ενός μέλους από τη Γερμανία στην Επιτροπή των Περιφερειών

(2000/152/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,

την απόφαση του Συμβουλίου, της 26ης Ιανουαρίου 1998(1) για το διορισμό των τακτικών και αναπληρωματικών μελών της Επιτροπής των Περιφερειών,

Εκτιμώντας τα ακόλουθα:

Μετά την παραίτηση του κ. Dirk Brouër, η οποία γνωστοποιήθηκε στο Συμβούλιο στις 11 Ιανουαρίου 2000, έμεινε κενή η αντίστοιχη θέση αναπληρωματικού μέλους της Επιτροπής των Περιφερειών,

Έχοντας υπόψη την πρόταση της γερμανικής κυβέρνησης,

ΑΠΟΦΑΣΙΖΕΙ:

Άρθρο μόνο

Ο κ. Gustav-Adolf Stanger διορίζεται αναπληρωματικό μέλος της Επιτροπής των Περιφερειών, εις αντικατάσταση του κ. Dirk Brouër για το υπόλοιπο της θητείας του προκατόχου του, δηλαδή έως τις 25 Ιανουαρίου 2002.

Βρυξέλλες, 14 Φεβρουαρίου 2000.

Για το Συμβούλιο

Ο Πρόεδρος

J. GAMA

(1) ΕΕ L 28 της 4.2.1998, σ. 19.
ΑΠΟΦΑΣΗ ΤΟΥ ΣΥΜΒΟΥΛΙΟΥ

της 14ης Φεβρουαρίου 2000

για το διορισμό αναπληρωματικών μελών από τη Γαλλία στην Επιτροπή των Περιφερειών

(2000/156/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,

την απόφαση του Συμβουλίου, της 26ης Ιανουαρίου 1998(1) για το διορισμό των τακτικών και αναπληρωματικών μελών της Επιτροπής των Περιφερειών,

Εκτιμώντας τα ακόλουθα:

Μετά την παραίτηση του κ. Michel Barnier και της κ. Margie Sudre, οι οποίες γνωστοποιήθηκαν στο Συμβούλιο στις 10 Ιανουαρίου 2000 και στις 8 Σεπτεμβρίου 1999, έμειναν κενές οι αντίστοιχες θέσεις αναπληρωματικών μελών της Επιτροπής των Περιφερειών,

Έχοντας υπόψη την πρόταση της γαλλικής κυβέρνησης,

ΑΠΟΦΑΣΙΖΕΙ:

Άρθρο μόνο

Ο κ. Claude Girard και ο κ. Adrien Zeller διορίζονται τακτικά μέλη της Επιτροπής των Περιφερειών, εις αντικατάσταση του κ. Michel Barnier και της κ. Margie Sudre για το υπόλοιπο της θητείας των προκατόχων τους, δηλαδή έως τις 25 Ιανουαρίου 2002.

Βρυξέλλες, 14 Φεβρουαρίου 2000.

Για το Συμβούλιο

Ο Πρόεδρος

J. GAMA

(1) ΕΕ L 28 της 4.2.1998, σ. 19.
ΑΠΟΦΑΣΗ ΤΟΥ ΣΥΜΒΟΥΛΙΟΥ

της 31ης Ιανουαρίου 2000

για το διορισμό ενός τακτικού μέλους από το Λουξεμβούργο στην Επιτροπή των Περιφερειών

(2000/108/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,

τις αποφάσεις του Συμβουλίου, της 26ης Ιανουαρίου 1998(1), για το διορισμό των τακτικών και αναπληρωματικών μελών της Επιτροπής των Περιφερειών,

Εκτιμώντας ότι μετά την παραίτηση της κας Anne Brasseur, μέλους από το Λουξεμβούργο, η οποία γνωστοποιήθηκε στο Συμβούλιο στις 15 Σεπτεμβρίου 1999, έμεινε κενή η αντίστοιχη θέση τακτικού μέλους της Επιτροπής των Περιφερειών,

Έχοντας υπόψη την πρόταση της κυβέρνησης του Λουξεμβούργου,

ΑΠΟΦΑΣΙΖΕΙ:

Άρθρο μόνο

Η κα Simmone Beissel διορίζεται ως αναπληρωματικό μέλος της Επιτροπής των Περιφερειών σε αντικατάσταση της κας Anne Brasseur, για το υπόλοιπο της θητείας της προκατόχου της, δηλαδή μέχρι τις 25 Ιανουαρίου 2002.

Βρυξέλλες, 31 Ιανουαρίου 2000.

Για το Συμβούλιο

Ο Πρόεδρος

J. PINA MOURA

(1) ΕΕ L 28 της 4.2.1998, σ. 19.
ΑΠΟΦΑΣΗ ΤΟΥ ΣΥΜΒΟΥΛΙΟΥ

της 17ης Δεκεμβρίου 1999

σχετικά με τη σύναψη συμφωνίας μεταξύ της Ευρωπαϊκής Κοινότητας και του Βασιλείου της Καμπότζης για το εμπόριο κλωστοϋφαντουργικών προϊόντων

(2000/65/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133 σε συνδυασμό με το άρθρο 300 παράγραφος 2 πρώτη περίοδος,

την πρόταση της Επιτροπής,

Εκτιμώντας τα ακόλουθα:

(1) η Επιτροπή διαπραγματεύτηκε εξ ονόματος της Ευρωπαϊκής Κοινότητας συμφωνία μεταξύ της Ευρωπαϊκής Κοινότητας και του Βασιλείου της Καμπότζης για το εμπόριο κλωστοϋφαντουργικών προϊόντων, που μονογραφήθηκε στις 3 Φεβρουαρίου 1999·

(2) σύμφωνα με την απόφαση 1999/553/ΕΚ(1), εν αναμονή της ολοκλήρωσης των διαδικασιών που απαιτούνται για τη σύναψή της, η συμφωνία εφαρμόζεται σε προσωρινή βάση από την 1η Αυγούστου 1999·

(3) η συμφωνία θα πρέπει να εγκριθεί,

ΑΠΟΦΑΣΙΖΕΙ:

Άρθρο 1

Η συμφωνία μεταξύ της Ευρωπαϊκής Κοινότητας και του Βασιλείου της Καμπότζης για το εμπόριο κλωστοϋφαντουργικών προϊόντων εγκρίνεται εξ ονόματος της Κοινότητας.

Το κείμενο της συμφωνίας επισυνάπτεται στην παρούσα απόφαση.

Άρθρο 2

Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει τη συφωνία δεσμεύοντας την Κοινότητα.

Βρυξέλλες, 17 Δεκεμβρίου 1999.

Για το Συμβούλιο

Ο Πρόεδρος

K. HEMILÄ

(1) ΕΕ L 215 της 13.8.1999, σ. 1.